
Ανακοίνωση για ειδοποίηση παρακατάθεσης οριστικής αποζημίωσης 
απαλλοτριωθέντος κτιρίου Ευστάθιος Παπαγεωργίου. 

Ο Πρόεδρος της Κοινότητας Σιδηροκάστρου Τριφυλίας Μεσσηνίας 
Αθανάσιος Κυριαζής ανακοινώνει ότι με το υπ’ αριθ. 5721 Γραμμάτιο 
Συστάσεως παρακατάθεσης εις το ταμείο Παρακαταθηκών και Δα¬ 
νείων, κατέθεσε το ποσό 10.114.000 δρχ. για αποζημίωση του απαλ¬ 
λοτριωθέντος ακινήτου εντός της κοινότητας Σιδηροκάστρου Τριφυλίας 
Μεσσηνίας που έγινε με την απόφαση κοινοτικού Συμβουλίου 72/1988 
και 31444/89 Νομάρχη Μεσσηνίας και την καθορισθείσα από το Πρω¬ 
τοδικείο Κυπαρισσίας 37/92 προσωρινή τιμή μονάδος και την επίσης 
427/92 οριστική τιμή μονάδος του Εφετείου Ναυπλίου ιδία με αυτή του 
πρωτοδικείου με φερόμενο ως δικαιούχο την Ευσταθία Παπαγεωργίου 
συζ. Γεωργίου, κάτοικο Κυπαρισσίας. 

Το Γραμμάτιο κατάθεσης των χρημάτων του Τ.Π. και Δ. κατατέ¬ 
θηκε στο Συμβολαιογράφο Κυπαρισσίας Κυριάκο Αλεβιζόπουλο με 
αριθ. πράξεως 17379/22.10.1992. 

Η παρούσα να δημοσιευθεί στην Εφημερίδα της Κυβερνήσεως. 

Σιδηρόκαστρο, 22 Οκτωβρίου 1992 
0 Πρόεδρος της Κοινότητας 
ΑΘΑΝΑΣΙΟΣ ΑΛ. ΚΤΡΙΑΖΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3803/οίχ (2) 

Τροποποίηση σχεδίου πόλεως Νεοχωρίου Ν. Αιτωλοακαρνανίας στα 
Ο.Τ. 90 και 92 μετά από άρση απαλλοτρίωσης. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 
70. 

2. Τις διατάξεις του Α.Ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθ. 1018/71 
Ν. Δ/γμα (ΦΕΚ 220 Α') και με την παρ. 3 του άρθρου 34 του Ν. 
1577/85 (ΦΕΚ 210 Α ). 

3. Τις διατάξεις του Ν.Δ/τος 797/1971 (ΦΕΚ Ι/Α’) όπως μεταγε¬ 
νέστερα τροποποιήθηκαν και ειδικότερα τις παρ. 1 και 6 του άρθου 11. 

4. Τις διατάξεις του υπ’ αριθ. 183/1986 Π.Δ/τος (ΦΕΚ 70/Α) 
«περί εκχώρησης αρμοδιοτήτων στους Νομάρχες σχετικά με τροποποι¬ 
ήσεις εγκεκριμένων σχεδίων πόλεων». 

5. την υπ’ αριθ. 3217/4.9.992 εισήγηση του Τμήματος Πολεοδο¬ 
μίας και ΠΕ. 

6. Την μη δυνατότητα της Νομαρχίας να αποζημιώσει τις φερόμενες 
ιδιοκτήτριες για τα ακίνητά τους στα Ο.Τ. 90 και 92. 

7. Την άρνηση της Κοινότητος να αποζημιώσει (δεν απήντησε στη 
δίμηνη προθεσμία που της δόθηκε από την Υπηρεσία μας). 

8. Τα τοπ/κά διατάγματα που συνέταξε και υπέγραψε ο ιδιώτης 
τεχ/κός Χρήστος Κατσαρός το έτος 1980 και στα οποία απεικονίζονται 
οι ιδιοκτησίες με στοιχεία. 

α) Ιδιοκτησία με στοιχεία (Α, Β, Γ, Δ, Ε, Ζ, Η, θ, I, Α) εντός του 
Ο.Τ. 90 σχεδίου πόλεως Νεοχωρίου (προβλέπεται για πλατεία). 

β) Ιδιοκτησία με στοιχεία (Α, Β, Γ, Δ, Ε, Ζ, Η, θ, I, Κ, Α) εντός του 


Ο.Τ. 92 σχεδίου πόλεως Νεοχωρίου (προβλέπεται για Νηπιαγω¬ 

γέ)· 

9. Τη σύμφωνη γνωμοδότηση του ΣΧΟΠ όπως διατυπώθηκε στα 
20/92 και 22/92 θέμα 2ον πρακτικά αυτού. 

10. Το γεγονός ότι οι δύο αυτές ιδιοκτησίες δεσμεύονται επί μακράν 
και πέραν της οκταετίας από την επιβολήν της απαλλοτριώσεως για την 
εφαρμογήν του σχεδίου πόλεως (περί τα 21 έτη) χωρίς οι ιδιοκτήτριες 
να έχουν αποζημιωθεί αλλά και χωρίς να έχει εφαρμοσθεί εισέτι το σχέ¬ 
διο πόλεως Νεοχωρίου. 

11. Το Β.Δ. της 15.6.71 (ΦΕΚ 129 Δ’) με το οποίο εγκρίθηκε το 
πρώτο σχέδιο πόλεως Νεοχωρίου, αποφασίζουμε: 

1. Την άρση της απαλλοτριώσεως που έχει επιβληθεί στην με τα 
στοιχεία (Α, Β, Γ, Δ, Ε, Ζ, Η, θ, I, Κ, Α) φερομένη ως ιδιοκτησία Μαρί¬ 
νας Παππά και Χαρίκλειας Μουρκογιάννη εντός του Ο.Τ. 92 σχεδίου 
πόλεως Νεοχωρίου, δια τροποποιήσεως του σχεδίου από κοινωφελή 
χώρο σε οικοδομήσιμο. 

2. Την άρση της απαλλοτριώσεως που έχει επιβληθεί στην με τα στοι¬ 
χεία (Α, Β, Γ, Δ, Ε, Ζ, Η, θ, I, Α) φερομένη ως ιδιοκτησία Μαρίνας 
Παππά και Χαρίκλειας Μουρκογιάννη εντός του Ο.Τ. 90 σχεδίου πό¬ 
λεως Νεοχωρίου, δια τροποποιήσεως του σχεδίου από κοινόχρηστο 
χώρο σε οικοδομήσιμο. 

3. Τον αποχαρακτηρισμό και του υπολοίπου τμήματος του Ο.Τ. 92 
που προβλέπεται για Νηπιαγωγείο από κοινωφελή σε οικοδομήσιμο. 

4. Τον αποχαρακτηρισμό και του υπολοίπου τμήματος του Ο.Τ. 90 
που προβλέπεται για πλατεία από κοινόχρηστο σε οικοδομήσιμο. 

5. Τη διατήρηση των δρόμων του σχεδίου μεταξύ των Ο.Τ. 90 και 
Γυμνασίου, 90 και 93, 89 και 91, 89 και 92, 91 και 92 και 92 και 
94, ως έχουν σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 15 Οκτωβρίου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3157 (3) 

Τροποποίηση και μερική ανάκληση της 3400/13.12.1982 αποφά- 

σεως Νομάρχη Ανατολικής Αττικής «Περί κηρύξεως εκτάσεως ως 

αναδασωτέας». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 

σεως» όπως αυτές έχουν τροποποιηθεί μεταγενέστερα με το Ν.Δ. 532/ 
70. - 

2. Τις διατάξεις του άρθρου 31 Ν. 1599/1986 «Σχέσεις Κράτους - 
Πολίτη καθιέρωση νέου τύπου δελτίου ταυτότητος και άλλες διατάξεις». 

3. Τις διατάξεις των άρθρων 38 παρ. 1 και 41 παρ. 1 του Ν. 
998/79 «Περί προστασίας των δασών και των δασικών εν γένει εκτά¬ 
σεων της Χώρας». 

4. την αριθ. 160417/1180/8.7.1980 δ/γή Τπ. Γεωργίας «Περί 
οδηγιών για τις αναδασωτέες εκτάσεις». 

5. Τις διατάξεις του Α.Ν. 261/68 «Περί ανακλήσεως διοικητικών 
πράξεων». 

6. την από 27.6.1991 αίτηση των 1) Οικοδομικού Συν/σμού υπό 
την επωνυμία «Παραθεριστικός Οικοδομικός Συν/σμός Υγειονομικών 
«Η Υγεία» - Συν.Π.Ε. 2) Του Φιλανθρωπικού Σωματείου υπό την επω¬ 
νυμία «Άσυλο Ανιάτων». 

7. Την αριθ. 3400/13.12.1982 απόφασή μας με την οποία έχει κη¬ 
ρυχθεί αναδασωτέα, λόγω πυρκαϊάς, δημοσία δασική έκταση, εμβαδού 
4.365 στρεμμάτων που βρίσκεται στη θέση Φοινικιά - Σκόρδι περιφέ¬ 
ρειας Κοινότητος Καλυβιών. 

8. Την αριθ. 2111/7.7.1992 αναφορά του Δασαρχείου Λαυρίου με 
την προσαρτημένη σ’ αυτή αναφορά του Δασολόγου Χρήστου Λιάμη 
από την οποία προκύπτει: 

α) Ότι μέρος της ανωτέρω εκτάσεως έχει αναγνωρισθεί ως ιδιωτική 
με τις αριθ· 7287/1987, 12608/1988 και 1060/1991 αποφάσεις 
του Πρωτοδικείου και Εφετείου Αθηνών και του Αρείου Πάγου αντι- 
στοίχως. 


β) Ότι κατά την έκδοση της αριθ. 3400/13.12.1982 αποφάσεώς 
μας παρεισέφρησε λάθος ήτοι συμπεριελήφθησαν σ’ αυτή και τμήματα 
που δεν είχαν δασικό χαρακτήρα κατά τον χρόνο επισυμβάσεως της 
πυρκαϊάς και λανθασμένα ως εκ τούτου, κηρύχθηκαν αναδασωτέα. 

9. Το γεγονός ότι η έκταση της ανωτέρω αποφάσεώς σήμερα εμπί¬ 
πτει στα διοικητικά όρια των Κοινοτήτων Καλυβιών και Σαρωνίδος, 
αποφασίζουμε: 

1. Τροποποιούμε την αριθ. 3400/13.12.1982 απόφασή μας: 

α) Ως προς το ιδιοκτησιακό της καθεστώς και ονομάζουμε αυτή «Δη¬ 
μοσία και ιδιωτική». 

β) Ως προς την περιφέρεια στην οποία ανήκει και τη θεωρούμε ότι 
ανήκει στα διοικητικά όρια της περιφέρειας Κοινοτήτων Καλυβιών και 
Σαρωνίδος. 

2. Ανακαλούμε εν μέρει την ως άνω απόφασή μας ως προς τα τμή¬ 
ματα συνολικού εμβαδού διακοσίων ογδόντα ενός (281) στρεμ. που βρί¬ 
σκονται στη θέση «Φοινικιά - Σκόρδι» περιφέρειας Κοινοτήτων Καλυ¬ 
βιών και Σαρωνίδος και τα οποία στο συνημμένο απόσπασμα χάρτου 
κλίμακος 1:5000 που συνέταξε ο Δασολόγος Χρήστος Λιάμης και θεώ¬ 
ρησε με ημερομηνία 7.7.1992 ο Δασάρχης Λαυρίου Γεώργιος Ζήρας 
και που αποτελεί αναπόσπαστο μέρος της παρούσας εμφανίζονται με αυ- 
νεχή γραμμοσκίαση υπό στοιχεία: Α-Β-Γ-Δ-Ε-Ζ-Η-θ-Ι-Κ-Λ-Μ-Ν-Ξ- 
Ο-Α, Α'-Β'-Γ-Δ’-Ε'-Ζ'-Η'-Θ’-ΓΚΆ’Μ’Ν’ΞΌ'Π'Ρ'Σ'Τ'Υ·φ’Χ'ΨΆ”-Β'- 
Γ’ΔΈ'ΖΉ’ΘΤΑ', Π-Ρ-Σ-Τ-Υ-Φ-Π, Χ-Ψ-Ω-Ω -Χ. 

Η τροποποίηση και η μερική ανάκληση αυτή γίνονται για τους ανα- 
φερομένους στο σκεπτικό της παρούσας λόγους. 

Κατά τα λοιπά ισχύει η 3400/13.12.82 απόφασή μας ως αύτη εξε- 
δόθη, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 16 Οκτωβρίου 1992 
Ο Νομάρχης 

ΑΥΑΓ. ΧΑΡΑΛΑΜΠΙΔΗΣ 

